Antoine Griezmann

Antoine Griezmann (* 21. marec, 1991, Mâcon) je francúzsky profesionálny futbalista, ktorý na pozícii útočníka za španielsky klub Atletico Madrid.

Narodil sa a vyrastal v Mâcon. Griezmann odštartoval svoju seniorsku kariéru v roku 2009 za Real Sociedad, s ktorým vyhral titul v Segunda División počas jeho prvej sezóny. O päť sezón neskôr prestúpil do Atlética Madrid za 30 miliónov €. Hoci väčšinu času hral v Reale Sociedad na pozícii krídelníka, v Atléticu Madrid sa adaptoval na kompletného útočníka a rýchlo sa stal hlavnou hviezdou tímu. Pokračoval v prepisovaní gólových rekordov počas jeho prvej sezóny a bol zvolený do La Ligového tímu sezóny 2014/2015. Taktiež bol menovaný Najlepším hráčom La Ligy v roku 2016 a skončil tretí v ankete Zlatá lopta 2016 a taktiež tretí v ankete FIFA The Best 2016.https://www.theguardian.com/football/2016/dec/12/cristiano-ronaldo-ballon-dor-fourth-lionel-messi Griezmann bol v roku 2018 opäť nominovaný na tieto ocenenia, keď finišoval na treťom, respektíve šiestom mieste,https://www.francefootball.fr/news/Le-classement-final-du-ballon-d-or-france-football-2018/964814 keď pomohol Atléticu Madrid vyhrať v sezóne 2017/2018 Európsku ligu UEFA, keď vo finále strelil dva góly. Griezmann taktiež vyhral  Supercopa de España v roku 2014 a Superpohár UEFA v roku 2018 počas pôsobenia v Atléticu Madrid, kde sa stal piatym najlepším strelcom klubu v histórii.https://www.bbc.com/sport/football/45188611

V júli 2019 opustil Atlético a prestúpil do FC Barcelona za 120 miliónov €, čím sa stal štvrtým najdrahším futbalistom v histórii.https://edition.cnn.com/2019/05/15/football/antoine-griezmann-barcelona-atletico-madrid-spt-intl/index.html

Griezmann nastupoval vo Francúzskych národných mládežníckych tímoch za tímy do 19 rokov, do 20 rokov a do 21 rokov, a bol súčasťou tímu, ktorý vyhral Majstrovstvá Európy hráčov do 19 rokov v roku 2010 na domácej pôde. Prvý zápas za seniorský národný tím odohral v roku 2014, a hral aj na Majstrovstvách sveta 2014, kde pomohol tímu dostať sa do štvrťfinále. Na EURO 2016 finišovalo Francúzsko na druhom mieste na domácej pôde a Griezmann sa stal najlepším strelcom turnaja a bol zvolený za najlepšieho hráča turnaja. Neskôr vyhral v roku 2018 Majstrovstvá sveta, kde strelil štyri góly, vďaka čomu získal Striebornú kopačku ako druhý najlepší strelec turnaja a Bronzovú loptu za tretieho najlepšieho hráča, a vo finále bol zvolený mužom zápasu.

 Mladosť 
Griezmann sa narodil v obci Mâcon v departemente Saône-et-Loire. Jeho otec Alain, mestský člen rady,https://maisfutebol.iol.pt/reportagem/benfica-at-madrid/a-heranca-portuguesa-de-griezmann-antoine-lopes-griezmann je z rodiny, ktorá pochádza z Münsteru (Nemecko),https://www.rfgenealogie.com/s-informer/infos/celebrites/aux-origines-de-payet-giroud-et-griezmann a preto má germánske priezvisko.https://www.independent.co.uk/sport/football/international/france-v-germany-world-cup-2014-antoine-griezmann-s-rapid-rise-can-outpace-german-rivals-9582982.html Jeho matka Isabelle, bývalá zamestnankyňa v nemocnici, ktorá dohliadala na upratovací tím, je portugalského pôvodu, a jej otec Amaro Lopes bol portugalský futbalista, ktorý hral za F.C. Paços de Ferreira. Amaro Lopes prišiel do Francúzska so svojou manželkou Carolinou kvôli práci v stavebníctve v roku 1957, kde sa Isabelle narodila, a zomrel v roku 1992, keď bol jeho vnuk dieťaťom. Ako dieťa strávil Griezmann veľa času na prázdninách v Paços de Ferreira (Portugalsko).

Griezmann začal svoju kariéru v rodnom meste za klub UF Mâcon.https://www.fff.fr/equipes-de-france/6/u19/actualites Bol na rôznych skúškach v profesionálnych kluboch, aby sa dostal ich akadémie, ale bol odmietnutý, keďže kluby spochybňovali jeho výšku a ľahkú váhu. V roku 2005, keď bol na skúške v Montepellier hral priateľský zápas proti mládežníckemu tímu z Parížu Saint-Germain v Paríži, kde zapôsobili na niekoľko klubov, najmä na španielsky klub Real Sociedad, ktorého skauti sa zúčastnili tejto akcie. Po stretnutí predstavitelia klubu ponúkli Griezmannovi týždennú skúšku v San Sebastiáne, ktorú akceptoval. Neskôr mu bol ponúknutý druhý týždeň v klube. Klub potom kontaktoval jeho rodičov a formálne ponúkol hráčovi zmluvu k mládežníckym úrovniam. Griezmannovi rodičia sa spočiatku zdráhali nechať svojho syna presťahovať do Španielska, ale dovolili mu, aby sa presťahoval po dlhšom zvážení. Keďže Griezmann trávil čas na mládežníckej úrovni v Baskickom klube, bol potenciálne k dispozícii k hraniu za Athletic Bilbao, a to napriek tomu, že sa narodil a vyrastal v ne-baskických oblastiach Francúzska.https://www.eitb.eus/es/deportes/futbol/athletic/detalle/900544/el-athletic-interesado-antoine-griezmann--real-sociedad/https://www.goal.com/es/news/4194/editoriales/2012/09/28/3407931/antoine-griezmann-no-entra-en-la-filosof%C3%ADa-del-athletic-de

 Klubová kariéra 

 Real Sociedad 

 Začiatky kariéry 
Keď prvýkrát pricestoval do San Sebastiánu bol Griezmann ubytovaný s francúzskym klubovým skautom, keď navštevoval školu pri hraniciach v Bayonne, a trénoval vo večerných hodinách v sídle San Sebastiánu. Trvalo mu nejaký čas, kým sa dostal do prvého tímu Realu Sociedad, avšak po štyroch rokoch v mládežníckych systéme klubu debutoval, keď bol povolaný Martínom Lasartom na predsezónnu Realu Sociedad v sezóne 2009/2010. V predsezóne strelil päť gólov v štyroch zápasoch a zranenie ľavého krídelníka v A-mužstve viedlo k tomu, že ho Lasarte povolal na začiatok sezóny (čo je nezvyčajné pre hráča mládežníckych tímov, pretože úplne vynechal rezervný tím).
náhľad|190x190bod|18-ročný Griezmann hrajúci za Real Sociedad proti UD Salamanca v marci 2010.

 2009 - 2011: Rozvíjanie a prelom 
2. septembra 2009 si Griezmann odkrútil debut v zápase Copa del Rey proti Rayo Vallecano, keď nastúpil ako náhradník v 77. minúte pri prehre 2:0.https://www.realsociedad.eus/ O štyri dni neskôr debutoval v lige ako náhradník proti Realu Murcia. 27. septembra prvýkrát štartoval v základnej zostave, a taktiež strelil prvý profesionálny gól proti Huesce pri výhre 2:0. O dva týždne neskôr strelil Griezmann svoj druhý gól v sezóne proti Salamance pri výhre 2:0.https://www.espn.com/soccer/match?id=277042&cc=5901 V novembri 2009 strelil góly v dvoch zápasoch po sebe proti Hérculesu a Recreativo de Huelva.https://www.espn.com/soccer/match?id=277213&cc=5901 Gól proti druhému menovanému klubu bol jediným v zápase.https://www.espn.com/soccer/match?id=277147&cc=5901 Griezmann sa v tíme konzistentne objavoval po zvyšok sezóny a zaznamenal ďalšie dva góly vo výhrách nad Cádizom a Numanciou.https://www.espn.com/soccer/match?id=276992&cc=5901https://www.espn.com/soccer/match?id=276999&cc=5901 Real Sociedad získal v sezóne 2009/2010 ligový titul a postúpil tak do najvyššej španielskej súťaže, La Ligy pre sezónu 2010/2011.

8. apríla 2010 podpísal Griezmann svoj prvý profesionálny kontrakt, ktorý trval do roku 2015 s výkupnou klauzulou 30 miliónov €. Predtým ako podpísal kontrakt mali o neho značný záujem tímy z Ligue 1, konkrétne Lyon, Saint-Étienne a Auxerre.https://web.archive.org/web/20091007201638/http://www.tribalfootball.com/how-real-sociedad-managed-land-griezmann-ahead-lyon-auxerre-357751 Avšak, keďže dostával značný hrací čas v prvom tíme Realu Sociedad, rozhodol sa podpísať kontrakt s týmto španielskym klubom. O Griezmanna mali taktiež záujem pred podpísaním kontraktu tímy z Premier League, a to Manchester United a Arsenal.
náhľad|322x322bod|Griezmann hrajúci za Real Sociedad v roku 2012.
Griezmann si odbil debut v La Lige 29. augusta 2010, v prvom zápase ligy. V po-zápasovom rozhovore povedal, že si "splnil svoj detský sen". V prvom zápase po septembrovej reprezentačnej prestávke asistoval pri vyrovnávacom góle Raúla Tamuda proti Realu Madrid. Madrid neskôr vyhral zápas 2:1 gólom Cristiana Ronalda.https://www.espn.com/soccer/report?id=302003&cc=5901 25. októbra strelil Griezmann svoj prvý ligový gól pri výhre 3:0 proti Deportivo La Coruña.https://web.archive.org/web/20101028104905/http://www.lequipe.fr/Football/breves2010/20101025_232456_griezmann-conduit-la-sociedad.html Gól oslavoval tak, že predstieral, že šoféruje kamión zaparkovaný neďaleko ihriska.https://web.archive.org/web/20101029024948/http://www.lequipe.fr/Football/breves2010/20101026_174516_griezmann-avait-prepare-son-coup.html O týždeň neskôr strelil Griezmann otvárací gól zápasu, ktorý skončil výhrou 2:1 proti Málage.https://www.espn.com/soccer/report?id=302122&cc=5901 V novembri 2010 strelil jediný gól svojho tímu pri prehre 2:1 proti Hérculesu.https://www.espn.com/soccer/report?id=302080&cc=5901 V druhom zápase v novom roku strelil gól pri výhre 4:0 nad Getafe.https://www.espn.com/soccer/report?id=301936&cc=5901 Po tom, čo Griezmann nestrelil gól v ďalších deviatich zápasoch sa opäť gólovo prebudil v marci, keď strelil jediný gól tímu pri prehre 2:1 nad Racing Santander.https://www.espn.com/soccer/report?id=302037&cc=5901

 2011 - 2014: Individuálne úspechy 
Po tom, čo Griezmann nahral v prvom zápase sezóny 2011/2012, odohral svoj prvý zápas v sezóne proti obhajcovi titulu Barcelone, ktorej strelil vyrovnávajúci gól na 2:2.https://www.espn.com/soccer/report?id=324005&cc=5901

V poslednom ligovom zápase sezóny 2012/2013, strelil jediný gól zápasu proti Deportivo La Coruña, a zaistili kvalifikáciu na Ligu majstrov UEFA po prvýkrát od sezóny 2003/2004, a zároveň zapríčinili vypadnutie Deportiva La Coruña.https://www.espn.com/soccer/report?gameId=348170

Na začiatku nasledujúcej sezóny strelil Griezmann gól z voleju proti Lyonu na jeho domácej národnej pôde vo Francúzsku, čím pomohol Realu Sociedad, kvalifikovať sa do Ligy majstrov UEFA (4:0 celkovo).https://www.uefa.com/uefachampionsleague/season=2014/matches/round=2000478/match=2011744/postmatch/report/ Ďalší dôležitý gól bol taktiež z voleja, tentokrát proti Athletic Bilbao v Baskickom derby v ligovom zápase na Anoete v januári 2014, pri výhre 2:0.https://web.archive.org/web/20170202003553/http://www.insidespanishfootball.com/93246/real-sociedad-2-0-athletic-club-bilbao-griezmann-wonder-goal-seals-basque-derby-win/

 Atlético Madrid 

 2014/2015: Debutová sezóna 
náhľad|Griezmann hrajúci za Atlético Madrid v roku 2015.
28. júla 2014 prestúpil Griezmann do Atlética Madrid za cenu, ktorá bola blízko jeho výkupnej klauzuly, čiže okolo 30 miliónov €.http://en.atleticodemadrid.com/noticias/agreement-with-real-sociedad-for-the-transfer-of-griezmann Lekárske testy podstúpil v ten istý deň a 29. júna podpísal šesťročný kontrakt.http://en.atleticodemadrid.com/noticias/welcome-griezmannhttp://en.atleticodemadrid.com/jugadores/antoine-griezmann-2017-2018-2

Griezmann si odbil svoj súťažný debut v prvom zápase Supercopa de España, 19. augusta, pri remíze 1:1 proti Realu Madrid, keď v 57. minúte vystriedal Saúla.https://www.skysports.com/football/r-madrid-vs-a-madrid/report/325067 17. septembra strelil svoj prvý gól v novom klube v skupinovej fáze Ligy majstrov UEFA proti Olympiakosu, v zápase, ktorý Atlético prehralo 3:2.https://www.uefa.com/uefachampionsleague/season=2015/matches/round=2000548/match=2014315/index.html 1. novembra strelil dva góly pri výhre 4:2 nad Córdobou, čo boli jeho prvé ligové góly za Atlético. 21. decembra 2014 strelil prvý La Ligový hetrik za Atlético pri výhre 4:1 nad Athletic Bilbao.https://www.bbc.com/sport/football/30483807 V januári 2015 bol zvolená za hráča mesiaca La Ligy, vďaka výkonov v iba troch z piatich zápasov Atlética.https://www.laliga.com/en-GB/news/antoine-griezmann-liga-bbva-player-of-the-month-for-january

25. apríla 2015 strelil dva góly proti Elche pri výhre 3:0, čo ho dostalo k 22 gólom v ligovej sezóne, čím vyrovnal Karima Benzemu za najviac gólov Francúzskeho hráča v jednej sezóne La Ligy.https://www.uefa.com/memberassociations/association=esp/news/newsid=2240639.html Sezónu ukončil s 22 gólmi v 37 zápasoch a bol zvolený ako jediný hráč Atlética a jeden z troch útočníkov do Tímu roku La Ligy, popri Cristianovi Ronaldovi a Lionelovi Messim.https://www.laliga.com/en-GB/news/the-201415-liga-bbva-ideal-xi

 2015/2016: Vzostup medzi svetovú elitu 
22. augusta 2015 strelil Griezmann jediný gól svojho tímu v otváracom zápase doma pri výhre proti Las Palmas.https://www.bbc.com/sport/football/34011857 15. septembra strelil oba góly Atlética v skupinovej fáze Ligy majstrov UEFA proti Galatasarayu, čím vyhrali zápas 2:0 vonku.https://www.uefa.com/uefachampionsleague/season=2016/matches/round=2000634/match=2015669/index.html O týždeň neskôr opäť strelil dva góly v zápase proti mestskému rivalovi Getafe, čím sa Atlético dostalo na prvé miesto v lige. 18. októbra, pri návrate do Realu Sociedad, strelil gól v 9. minúte, keď preloboval brankára Géronima Rulliho. Zápas skončil 2:0 (Griezmann však gól neoslavoval).

27. februára 2016 strelil Griezmann jediný gól Atlética pri výhre vonku proti Realu Madrid.https://www.theguardian.com/football/2016/feb/27/real-madrid-atletico-madrid-la-liga-match-report 13. apríla strelil oba góly pri výhre 2:0 na Vicente Calderón vo štvrťfinále Ligy majstrov UEFA proti Barcelone, čím ju vyradil z tejto súťaže.https://www.theguardian.com/football/2016/apr/13/atletico-madrid-barcelona-champions-league-match-report 3. mája strelil rozhodujúci gól vonku v semifinále Ligy majstrov UEFA proti Bayernu Mníchov na Allianz Arene, čím poslal Atlético do finále.https://www.independent.co.uk/sport/football/european/bayern-munich-vs-atletico-madrid-match-report-antoine-griezmann-scores-vital-away-goal-as-visitors-a7012171.html 28. mája strelil vo finále Ligy majstrov UEFA proti Realu Madrid brvno z pokutového kopu dve minúty pred koncom prvého polčasu. V penaltovom rozstrele premenil svoju penaltu, po tom, čo po predĺžení to skončilo 1:1, avšak Atlético nešťastne prehralo 5:3 po penaltách.https://www.uefa.com/uefachampionsleague/season=2016/matches/round=2000638/match=2015789/postmatch/report/index.html#madrid+crowned+11th+timenáhľad|216x216pixelů|Griezmann v roku 2017.
 2016/2017: Nominácie na Zlatú loptu a FIFA The Best 
23. júna 2016 podpísal Griezmann s Atléticom novú zmluvu, ktorá mu trvala do roku 2021. 1. novembra 2016 strelil oba góly Atlética (s jeho druhým gólom v 93. minúte) pri domácej výhre 2:1 nad Rostovom v skupinovej fáze Ligy majstrov UEFA (bol aj menovaný mužom zápasu), čím sa dostalo Atlético do osemfinále ešte dva zápasy pred koncom skupín.https://www.uefa.com/uefachampionsleague/news/newsid=2418360.htmlhttps://www.uefa.com/uefachampionsleague/season=2017/matches/round=2000783/match=2019336/index.html 22. apríla 2017 strelil jediný gól pri výhre nad RCD Espanyol, čím sa stal len druhým Francúzom po Karimovi Benzemovi, ktorý strelil v La Lige 100 gól (dokázal to za 247 zápasov).https://www.fourfourtwo.com/news/atletico-star-griezmann-brings-100-goals-laliga

Po ďalšej sezóne bez trofejí sa začalo špekulovať o jeho odchode z Atlética do Manchestru United, avšak v júni 2017 predĺžil kontrakt o jeden rok, po tom čo sa dozvedel, že Atlético dostalo ban na prestupy a nemohlo by podpísať žiadneho nového hráča.http://en.atleticodemadrid.com/noticias/griezmann-extends-his-contract-for-one-more-seasonhttps://www.telegraph.co.uk/football/2017/06/13/antoine-griezmann-signs-new-atletico-madrid-contract-end-man/ Jeho klauzula sa zvýšila na 100 miliónov €.

 2017/2018: Víťazstvo v Európskej lige UEFA 
19. augusta 2019 dostal Griezmann prvú červenú kartu počas zápasu s Gironou a dostal dištanc na dva zápasy. Prvá karta bola za simulovanie v pokutovom území a druhá za hrubú reakciu na rozhodcu po faule.https://web.archive.org/web/20180716054724/https://sg.as.com/sg/2017/08/21/football/1503332741_778456.html Bol zvolený hráčom mesiaca za február 2018 po tom, čo strelil v tomto mesiaci osem gól a dvakrát asistoval, vrátane siedmich gólov v priebehu štyroch dní (hetrik proti Sevilli a štyri góly proti Leganés).https://www.laliga.com/en-GB/news/antoine-griezmann-named-laliga-santander-player-of-the-month-for-february Jeho druhý gól pri výhre 4:0 proti Leganés bol 100. gólom za Atlético, čím sa stal len tretím hráčom v 21. storočí, ktoré mu sa to podarilo (po Sergiovi Agüerovi a Fernandovi Torresovi).https://www.goal.com/en/news/griezmann-reaches-century-of-goals-for-atletico-madrid/129oq9f60tuep1ggvdyvy3zdne
náhľad|233x233bod|Antoine Griezmann s trofejou pre víťaza Európskej ligy UEFA.
Strelil gól v prvom zápase semifinále Európskej ligy UEFA proti Arsenalu vonku a asistoval Diegovi Costovi v druhom zápase, čo viedlo k celkovému skóre 2:1 pre Atlético, čím sa dostali do finále hranom v Lyone, kde čelili francúzskemu tímu Marseille;https://talksport.com/football/373245/atletico-madrid-1-0-agg-2-1-arsenal-no-fairytale-ending-arsene-wenger-gunners-dumped-out/ vo finále strelil dva góly a Atlético získalo túto trofej tretíkrát v priebehu deviatich rokov.https://www.cbssports.com/soccer/news/atletico-madrid-3-0-marseille-griezmann-scores-twice-to-win-europa-league-trophy/

Po mesiaci špekulácii s prestupom do Barcelony za 100 miliónov € prišlo Atlético so sťažnosťou na FIFA, kde informovalo o údajných nelegálnych dohodách medzi Barcelonou a Griezmannom v decembri 2017,https://www.bbc.com/sport/football/49100040 nakoniec podpísal z Atléticom zmluvu do roku 2023. Stalo sa to niekoľko dní po tom, čo odmietol prestup na Camp Nou.https://www.skysports.com/football/news/11838/11409194/antoine-griezmann-signs-atletico-madrid-extension-until-2023https://www.telegraph.co.uk/football/2018/06/14/antoine-griezmann-confirms-staying-put-atletico-madrid/ Na sociálne média napísal správu "Moji fanúšikovia, môj tím, MÔJ DOMOV!!!" v španielčine, francúzštine a angličtine spolu s videom, na ktorom je vidieť, ako kráča po Madride.

 2018/2019: Posledná sezóna za Atlético 
15. augusta začal Griezmann sezónu víťazstvom 4:2 po predĺžení v Superpohári UEFA proti Madridu, hranom v Tallinne.https://www.theguardian.com/global/2018/aug/15/real-madrid-atletico-madrid-european-super-cup-match-report

V 2. kole Ligy majstrov UEFA strelil dva góly pri domácej výhre 3:1 nad Belgickým šampiónom Club Brugge.https://www.bbc.com/sport/football/45740399 Neskôr, v 4. kole strelil druhý gól Atlética v domácom zápase proti Borussi Dortmund, čím vyhrali zápas 2:0, avšak vonku predtým prehrali vysoko 4:0.https://www.espn.in/soccer/report?gameId=526454 V nasledujúcom zápase strelil opäť druhý gól svojho tímu pri výhre 2:0 nad Monacom, čím si zaistili postup do vyraďovacej fázy.https://www.marca.com/en/football/spanish-football/cronica/2018/11/28/5bfef717e2704e19928b4630.html

15. decembra odohral Griezmann svoj 300. zápas v La Lige, v zápase, v ktorom strelil dva góly a jeho tím vyhral vonku 3:2 nad Realom Valladollid. V nasledujúcom týždni strelil v zápase proti Espanyolu pri výhre 1:0 svoj 200. gól v kariére.https://www.beinsports.com/us/laliga/video/griezmanns-200th-career-goal-moves-atleti-bac/1065822 26. januára, v ligovom zápase proti Getafe, strelil svoj 10. gól v sezóne (2:0 výhra), vďaka čomu Atlético zmenšilo stratu bodov na vedúcu Barcelonu len o 2 body.https://sports.ndtv.com/football/la-liga-antoine-griezmann-on-target-again-as-atletico-madrid-edge-closer-to-barcelona-1983838 10. februára strelil gól v derby proti Realu Madrid, čim vyrovnal rekord Fernanda Torresa, ktorý v nasledujúcom týždni prekonal, keď strelil jediný gól svojho tímu pri výhre 1:0 nad Rayo Vallecano, a stal sa piatym najlepším strelcom v histórii klubu so 130 gólmi.https://www.goal.com/en-in/news/griezmann-overtakes-torres-on-atletico-madrids-top-scorer/16r6n6o43lfer1xg2er6japh6h

14. mája 2019 Griezmann oznámil, že chce po piatich sezónach opustiť Atlético, po tom, čo bol silne spájaný s Barcelonou, ktorá údajne zamýšľala vyplatiť jeho výkupnú klauzulu 120 miliónov € a získať ho do svojho klubu.https://www.bbc.com/sport/football/48275997

 FC Barcelona 

 2019/2020: Debutová sezóna 
12. júna 2019 podpísala Barcelona Griezmanna, keď zaplatila jeho výkupnú klauzulu 120 miliónov €. Zmluvu podpísal na päť rokov.https://www.fcbarcelona.com/en/football/first-team/news/1277948/barca-sign-antoine-griezmann O niekoľko dní neskôr však Atlético Madrid začalo tvrdiť, že Barcelona ho podpísala ešte predtým ako mu výkupná klauzula klesla 1. júna z 200 miliónov € na 120 miliónov €, čiže tým pádom si nárokuje na zvyšných 80 miliónov €.https://www.skysports.com/football/news/11833/11761753/antoine-griezmann-to-barcelona-atletico-madrid-dispute-move-over-release-clause  Atlético neskôr vyhlásilo, že v dôsledku akejkoľvek dohody „začalo s postupmi, ktoré považuje za vhodné na ochranu svojich legitímnych práv a záujmov“. V správach v španielskych médiách sa uvádzalo, že klub plánuje ísť do futbalového riadiaceho orgánu FIFA s cieľom obhajovať svoj prípad.https://www.bbc.com/sport/football/48983952 14. júla bol Griezmann prezentovaný na Camp Nou a bolo mu udelené číslo 17.https://www.fcbarcelona.com/en/football/first-team/news/1278943/griezmann-to-wear-number-17-shirt Debut v novom klube si pripísal v priateľskom zápase proti Chelsea. Taktiež 14. júla niektorý nahnevaný fanúšikovia Atlética zničili Griezmannovú plaketu na Wanda Metropolitano, kvôli jeho odchodu ku rivalovi. Atlético potom oficiálne podalo sťažnosť La Lige, ktorej prezident Javier Tebas neskôr uviedol, že „je možné zablokovať prestup [Griezmanna]“, ale taktiež poznamenal, že „La Liga musí [ešte] rozhodnúť o ďalších krokoch“.

Griezmann odohral svoj prvý súťažný zápas 16. augusta pri prehre 1:0 nad Athletic Bilbao.https://www.eurosport.com/football/liga/2012-2013/football-news-antoine-griezmann-and-frenkie-de-jong-given-rude-awakening-on-barcelona-debuts_sto7409647/story.shtml 25. augusta strelil dva góly a asistoval pri jeho domácom debute proti Realu Betis s výsledkom 5:2. Svoj prvý gól v Lige majstrov UEFA za Barcelonu strelil 27. novembra 2019, pri výhre 3:1 nad Borussiou Dortmund po asistencii Lionela Messiho, keď striedal zraneného Ousmana Dembélého v 26. minúte prvého polčasu.

 Reprezentačná kariéra 

 Mládežnícke úrovne 
Vďaka hraniu v Španielsku si Griezmann všimol niekoľko francúzskych mládežníckych medzinárodných trénerov. Po jeho úspechoch s Realom Sociedad bol 23. februára 2010 zvolený do Francúzskeho tímu do 19 rokov k hraniu dvoch prípravných zápasov proti Ukrajine. 2. marca si Griezmann odbil debut v mládežníckych úrovniach pri remíze 0:0 s Ukrajinou.http://www.fff.fr/selections/m19ans/actualite/532408.shtml O dva dni neskôr strelil proti tomu istému tímu víťazný gól na 2:1 v 88. minúte.

7. júna 2010 bol Griezmann zvolený trénerom Francisom Smereckim do 18 člennej zostavy na Majstrovstvá Európy do 19 rokov v roku 2010. Na turnaji strelil dva góly a mal jednu asistenciu pri výhre 5:0 nad Rakúskom v skupinovej fáze, a neskôr tento turnaj dokázali na domácej pôde vyhrať.https://www.uefa.com/error/index.html?referrer=https%3A//www.uefa.com/under19/matches/season%3D2010/round%3D15348/match%3D2002379/index.htmlhttps://web.archive.org/web/20100801201718/http://www.uefa.com/under19/matches/season%3D2010/round%3D15350/match%3D2002411/report/index.html Bol zvolený do tímu turnaja.https://www.uefa.com/MultimediaFiles/Download/TechnicalReport/competitions/Under19/01/65/10/43/1651043_DOWNLOAD.pdf

 Seniorské mužstvo 
Za francúzsky národný A-tím debutoval 5. marca 2014 v prípravnom zápase pred Majstrovstvami sveta 2014 na Stade de France proti Holandsku (výhra 2-0). Nastúpil v základnej zostave a hral do 68. minúty.

Tréner Didier Deschamps ho vzal na Majstrovstvá sveta 2014 v Brazílii, kam sa Francúzsko prebojovalo z európskej baráže proti Ukrajine. Francúzi vypadli na šampionáte vo štvrťfinále s Nemeckom po porážke 0-1.

Predstavil sa aj na domácom EURE 2016. Vo finále šampionátu proti Portugalsku inkasovali Francúzi gól z kopačky Édera v  predĺžení a museli sa uspokojiť so striebornými medailami. Griezmann získal Zlatú kopačku pre najlepšieho kanoniera šampionátu za 6 strelených gólov. Po jednom góle vstrelil Albánsku a Islandu, po dvoch Írsku a Nemecku.

Zúčastnil sa Majstrovstiev sveta 2018 vo futbale, získal titul majstra sveta. Na turnaji dal štyri góly, vo finále proti Chorvátsku pri výhre 4:2 vstrelil jeden gól z penalty.

 Kariérne štatistiky 

 Klubové 
K zápasu hranom 1. októbra 2020 proti Celte Vigo v La Lige.
KlubSezónaLigaCopa del ReyEurópaInéCelkovoDivíziaZáp.GólyZáp.GólyZáp.GólyZáp.GólyZáp.GólyReal Sociedad2009/2010Segunda División39600——3962010/2011La Liga37720——3972011/201235731——3882012/2013341011——35112013/201435167381—5020Celkovo1804613581—20152Atlético Madrid2014/2015La Liga372251922053252015/2016382233137—54322016/2017361654126—53262017/2018321932148—49292018/201937152284104821Celkovo180941812562730257133Barcelona2019/2020La Liga35933921148152020/2021200000—20Celkovo3793392115015Celkovo v kariére3971493420733041508200

 Reprezentačné 
K zápasu hranom 17. novembra 2019 proti Albánsku v kvalifikácii na EURO 2020.
TímRokSúťažnéPriateľskéCelkovoZáp.GólyZáp.GólyZáp.GólyFrancúzsko2014509514520150010110120161273115820176342105201811671187201910311114Celkovo441934117830

 Referencie 

 Zdroje 
Oficiálny profil hráča na stránke Transfermarkt.com
Oficiálny profil hráča na stránke FIFA

Kategória:Francúzski futbalisti
Kategória:Francúzski národní futbalisti
Kategória:Futbaloví útočníci
Kategória:Hráči Atlético Madrid
Kategória:Hráči Real Sociedad
Kategória:Hráči FC Barcelona
Kategória:Majstri sveta vo futbale
Kategória:Hráči Majstrovstiev sveta vo futbale 2014
Kategória:Hráči Majstrovstiev sveta vo futbale 2018
Kategória:Hráči Majstrovstiev Európy vo futbale 2016
Kategória:Osobnosti z Burgundska-Franche-Comté